ขอติดตามเรื่องร้องเรียนเหตุรำคาญกลิ่นเหม็นที่เกิดจากการเลี้ยงสัตว์ภายในบ้านพักอาศัยที่ตั้งอยู่ในชุมชน เลขที่ 2023-83THQE

วันที่ 24 ม.ค. 66 ข้าพเจ้าได้แจ้งข้อร้องเรียนกรณีบ้านเลขที่ 239/238 ซอย 10 หมู่บ้านชมเดือน เลี้ยงสัตว์เลี้ยงส่งกลิ่นเหม็นในช่วง 05.00-06.00น. และช่วงเวลา 19.00-21.00น. โดยกลิ่นเหม็นดังกล่าวรบกวนข้าพเจ้าและเพื่อนบ้านมาเป็นเวลานับ 10 ปี ร้องเรียนผ่าน 1555 ก็ไม่สามารถช่วยเหลือได้ มีเพียงแค่ประกาศขอความร่วมมือ ซึ่งผู้เลี้ยงสัตว์เลี้ยงเองไม่สามารถลดผลกระทบเรื่องกลิ่นเหม็นลงได้เลย ข้าพเจ้าจึงขอร้องเรียนต่อสำนักงานเขตบางแค ขอให้ช่วยเหลือแก้ไขปัญหากลิ่นเหม็นรบกวนเนื่องจากสูดดมเป็นเวลานานเกรงว่าจะมีผลต่อสุขภาพ

วันที่ 24 ม.ค.66 เจ้าหน้าที่ตรวจสอบแนะนำ ให้ผู้เลี้ยงสัตว์หามาตรการแก้ไขปัญหากลิ่น และเน้นการทำความสะอาด
ทางเจ้าหน้าที่ยังไม่ได้ติดตามผลจากข้าพเจ้าและปิดเรื่องไป

วันที่ 31 ม.ค. 66 ข้าพเจ้าขอเปิดเรื่องใหม่เนื่องจากยังได้รับความเดือดร้อนในการรับสัมผัสกลิ่นเหม็นที่เกิดจสการเลี้ยงสัตว์ของบ้านเลขที่ 239/238 ซอย 10 และขอให้เจ้าหน้าที่สำรวจจำนวนว่าเหมาะสมกับพื้นที่สำหรับเลี้ยงในที่ชุมชนหรือไม่

วันที่ 3 ก.พ.66 เจ้าหน้าที่แนะนำให้ผู้ร้องเรียนลดจำนวนสัตว์เลี้ยงลง และหามาตรการให้เลี้ยงสัตว์ไม่ให้รบกวนผู้อื่น 
และเจ้าหน้าที่ก็ปิดเรื่องไป โดยยังไม่มีการสอบถามข้อมูลจากผู้ร้องเรียนเลย

วันนี้ 8 ก.พ.66 ข้าพเจ้าขอแจ้งมายังท่านผู้อำนวยการเขตบางแค ว่าข้าพเจ้าและเพื่อนบ้านได้รับความเดือดร้อนจากการรับสัมผัสกลิ่นเหม็นที่เกิดจากการเลี้ยงสัตว์ของบ้านเลขที่ 239/238 ซอย 10 จริง อยากให้ท่านดำเนินการในส่วนที่เกี่ยวข้อง เพื่อความสงบสุขภายในหมู่บ้านเราด้วยนะคะ จากที่เจ้าหน้าที่สอบถามบ้านข้างเคียง คาดว่าน่าจะได้ข้อมูลมาพอสมควรว่าแต่ละบ้านได้รับความเดือดร้อนอย่างไร หากมีเพียงแค่คำแนะนำ และเมื่อระยะเวลาพ้นผ่านมานานเกินที่เขาจะสามารถแก้ไขได้ ขอให้ทางเขตพิจารณาดำเนินการในส่วนที่เหี่ยวข้องต่อไปด้วยค่ะ